CELEX: 62009CN0363
Language: et
Date: 2009-09-11 00:00:00
Title: Kohtuasi C-363/09: 11. septembril 2009 esitatud hagi — Euroopa Ühenduste Komisjon versus Hispaania Kuningriik

7.11.2009   
            
            
               ET
            
            
               Euroopa Liidu Teataja
            
            
               C 267/48
            
         11. septembril 2009 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-363/09)
   2009/C 267/80
   Kohtumenetluse keel: hispaania
   
      Pooled
   
   
      Hageja: Euroopa Ühenduste Komisjon (esindajad: L. Parpala ja F. Jimeno Fernández)
   
      Kostja: Hispaania Kuningriik
   
      Hageja nõuded
   
   
               —
            
            
               Tuvastada, et kuna Hispaania Kuningriik jättis jõusse 20. novembri 2002. aasta taimekaitse seaduse 43/2002 artikli 38, rikkus nimetatud liikmesriik kohustusi, mis tulenevad direktiivi 91/414/EMÜ (1) artiklist 13.
            
         
               —
            
            
               Mõista kohtukulud välja Hispaania Kuningriigilt.
            
         
      Väited ja peamised argumendid
   
   Direktiiv 91/414/EMÜ lähtub vajadusest ühtlustada taimekaitsevahendite turuleviimist puudutavad siseriiklikud sätted. Sel eesmärgil on kehtestatud ühtsed eeskirjad selliste toodete tingimuste ja loa andmise menetluste kohta.
   Viidatud direktiivi artikkel 13 kehtestab eeskirjad esiteks teabe kohta, mida konkreetse taimekaitsevahendi jaoks loa taotleja peab esitama, ning teiseks sellise teabe kasutamise ja kaitsmise kohta, tagades selle teabe konfidentsiaalsuse, välja arvatud teatud eranditel.
   Direktiiv kujutab endast täielikku ühtlustamist ja seetõttu ei või liikmesriik võtta riigi tasandil vastu õigusnorme, mis kohustavad ettevõtjat jagama esimese loataotleja esitatud teavet, välja arvatud artikli 13 lõikes 7 sätestatud tingimustel.
   Sellele vaatamata lubab seaduse 43/2002 artikkel 38 tutvuda teabega, mis on saadud uuringutest ja katsetest, mis ei kuulu direktiivis otseselt ettenähtud juhtude hulka.
   Komisjon leiab, et kuna Hispaania Kuningriigil ei olnud direktiivi 91/414/EMÜ artikli 13 siseriiklikusse õigusesse üle võtmiseks mingit kaalutlusõigust ning kuna ta ei algatanud ka mingit menetlust, et nimetatud sätet tühistada, kujutab taimekaitsevahendi jaoks loa taotlemisel esitatud toimikus sisalduva teabega tutvumise korrast erandi kehtestamine, kui seda erandit viidatud direktiivis ette nähtud ei ole, endast ühenduse õiguse rikkumist.
   
      (1)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, lk 1; ELT eriväljaanne 03/11, lk 332).